kalixlouiis/myanmar-wikipedia-corpus huggingface dataset:
ဆယ်လဗာဒေါနိုင်ငံကို တောင်တန်း နှစ်ခုက အနောက်မြောက်မှ အရှေ့တောင်ဘက်သို့ ဖြတ်၍ထား သည်။
တစ်ပြည်လုံးတွင် မီးတောင်များ အနှံ့အပြားရှိ၍၊ မြေငလျင် မကြာခဏလှုပ်သည်။
တောင်တန်းနှစ်ခုအကြားရှိ ပေ ၂ဝဝဝ ခန့်မြင့်သော ကုန်းပြင်မြင့်သည် ကာဖီစိုက်ပျိုးရာ ဒေသ ဖြစ်လေသည်။
ဆယ်လဗာဒေါနိုင်ငံတွင် နေထိုင်ကြသော လူမျိုးများမှာ စပိန်လူမျိုးများနှင့် အနောက်အိန္ဒိယလူမျိုးများ ဖြစ်၏။
လူများစုမှာ တောရွာများတွင်နေထိုင်၍ လယ်ယာစိုက် ပျိုးလုပ်ကိုင်ခြင်းဖြင့် အသက်မွေးမြူကြသည်။
ဆယ်လဗာဒေါနိုင်ငံ၏ မြေယာ ၈ဝ ရာခိုင်နှုန်းကို လယ် ယာစိုက်ပျိုးလုပ်ကိုင်ရန်အတွက် အသုံးပြုကြသည်။
ကာဖီကို အများဆုံးစိုက်ပျိုးသည်။
ထိုတိုင်းပြည်၏ ထွက်ကုန်ရာခိုင်နှုန်း ၉ဝ မှာ ကာဖီဖြစ်သည်။
ဒုတိယလိုက်သော ထွက်ကုန်မှာ သကြားဖြစ်၏။
ပြောင်းဆန်မှလည်း အရေးပါအရာရောက်သော ထွက်ကုန် တစ်ခုဖြစ်ပေသည်။
ဒန်းပန်းပင်မှအဆီကို ထိုတိုင်း ပြည်၌သာလျှင် ရနိုင်သည်။
ဟင်နီကင်ခေါ် ကြိုးများလုပ်ရန် အတွက် အသုံးကျသော လျှော်ပင်တစ်မျိုးကိုလည်း အကြီး အကျယ် စိုက်ပျိုးသည်။
ဆန်၊ ပဲပင်နှင့် မဲနည်ပင် များကို လည်း စိုက်ပျိုးကြသည်။
ဆယ်လဗာဒေါ နိုင်ငံသည် စိုက်ပျိုးရေးကို အဓိကထား သော နိုင်ငံပင်ဖြစ်သော်လည်း၊ စက်မှုလက်မှု လုပ်ငန်းများကို လည်း တိုးချဲ့လုပ်ကိုင်လျက်ရှိသည်။
ယခုလက်ရှိသကြားလုပ် ငန်း၊ ဖိနပ်လုပ်ငန်း၊ ဆေးလိပ်၊ စီးကရက်လုပ်ငန်းစသည်တို့ အတွက် စက်ရုံများကို ရေးအားဖြင့် လျှပ်စစ်ဓာတ်အားပေး လျက်ရှိသည်။
ရွှေ နှင့် ငွေကိုလည်း အသင့်အတင့် တူးဖော် ရရှိ၏။
စက်မှုလုပ်ငန်းများ တိုးတက်သင့်သလောက် မတိုးတက် ခြင်းမှာ ကုန်ကြမ်းများနည်းပါးခြင်းနှင့် စက်မှုလုပ်ငန်းပါရဂူများ နည်းပါးခြင်းတို့ကြောင့် ဖြစ်ပေသည်။
ဆယ်လဗာဒေါနိုင်ငံသည် မူလက စပိန်လက်အောက်ခံ ဖြစ်၏။
၁၅၂၆ ခုနှစ်တွင် စပိန်လူမျိုးတို့သည် ဆယ်လဗာဒေါ နိုင်ငံကို တိုင်းရင်းသားများ၏လက်မှ တိုက်ခိုက်သိမ်းယူခဲ့၏။
ထို့နောက် ဆယ်လဗာဒေါကို ဂွါတီမာလာနိုင်ငံ၏ လက် အောက်ခံအဖြစ်ဖြင့် စပိန်တို့က အုပ်ချုပ်ခဲ့ကြ၏။
၁၈၃၉ ခုနှစ် တွင် အခြားအလယ်ပိုင်း အမေရိကနိုင်ငံငယ်များနည်းတူ ဆယ်လဗာဒေါနိုင်ငံသည် စပိန်တို့၏လက်အောက်မှ လွတ် မြောက်၍ သမ္မတနိုင်ငံဖြစ်လာသည်။
သို့ရာတွင် ဆယ်လဗာဒေါ နိုင်ငံသည် ပြည်တွင်းဆူပူမှုများကြောင့် ငြိမ်းချမ်းမှုမရှိခဲ့ချေ။
လွန်ခဲ့သည့်နှစ်အနည်းငယ်အတွင်းကမှသာ ပြည်တွင်းအခြေ အနေမှာ ထူးခြားစွာတိုးတက် ခဲ့လေသည်။
၁၉၅ဝ ပြည့်နှစ်တွင်အတည်ဖြစ်သော ဖွဲ့စည်းအုပ်ချုပ်ပုံ အခြေခံဥပဒေအရ အစိုးရအဖွဲ့တွင် သမ္မတနှင့် ဝန်ကြီး ၁ဝ ဦးပါဝင်သည်။
ဥပဒေပြုလွှတ်တော်တစ်ခုတည်းရှိ၍၊ ပြည်သူ့ ကိုယ်စားလှယ် ၅၂ ဦးကို ရွေးကောက်တင်​မြှောက်ရသည်။
သမ္မတကို ၆ နှစ်တစ်ကြိမ် ရွေးကောက်ရသည်။
ပညာရေး စနစ်မှာ အခမဲ့ ပညာသင်ကြားရေးစနစ်မျိုးဖြစ်၍၊ မူလတန်း ပညာကို မသင်မနေရအဖြစ် သတ်မှတ်ထားသည်။
ဆန်ဆယ်လ ဗာဒေါမြို့တွင် တက္ကသိုလ်ကျောင်း တစ်ကျောင်းရှိသည်။
ပြည်သူအများတို့သည် ဗရင်ဂျီဂိုဏ်းဝင်များ ဖြစ်ကြသည်။
ရုံးသုံးဘာသာမှာ စပိန်ဘာသာဖြစ်သည်။
ဆယ်လဗာဒေါနိုင်ငံ၏ မြို့တော်မှာ ဆန်ဆယ်လဗာဒေါမြို့ ဖြစ်၍၊ လူဦးရေ ၁၉၄၆၁၈ ယောက် (၁၉၅၃) ရှိသည်။
မြို့တော်သည် တောင်ပေါ်တွင်တည် ရှိ၍၊ အနီးအနားမှ မီးတောင်များ ပေါက်ကွဲသဖြင့် မြို့ပျက် သည့်အခါတိုင်း မြို့ကိုပြန်လည်တည်ဆောက်ခဲ့ကြရသည်၊မြန်မာ့စွယ်စုံကျမ်း၊ အတွဲ(၄) အယ်ဆာဗေဒို အစိုးရအဖွဲ့ကို ၁၉၈ဝ ပြည့်နှစ် ဒီဇင်ဘာလ တွင် ပြန်လည်ဖွဲ့စည်းရာ အုပ်ချုပ်ရေးကောင်စီဝင် ဟိုစေးနပိုလီ ယန် ဒွာတေသည် သမ္မတ၊ ဗိုလ်မှူးကြီး ဂျိုင်းမေးအဗ0x055ဒူဂူတီ ရက်က ဒုတိယသမ္မတနှင့် စစ်သေနာပတိ ဖြစ်လာသည်။
အယ်ဆာဗေဒို အစိုးရ၏ လက်ယာ ပိုမိုယိမ်းယိုင်လာမှုကြောင့် လက်ဝဲအဖွဲ့အစည်းများ၊ ဆိုရှယ်ဒီမို ကရက်တစ်များ၊ ခရစ်ယာန်ဒီမိုကရက်တစ်အချို့နှင့် တောင်သူလယ်သမားအဖွဲ့ အစည်းများ၊ ကျောင်းသားများ၊ အလုပ်သမားသမဂ္ဂများ၊ ဘာသာရေး အဖွဲ့အစည်းများမှ ပုဂ္ဂိုလ်များသည် ဒီမိုကရက်တစ် တော်လှန်ရေး တပ်ဦးကိုဖွဲ့စည်းပြီး အစိုးရကို ပိုမိုဆန့်ကျင်လာ ခဲ့ကြသည်။
အကျယ်အဝန်း။
၈၂၅၉ စတုရန်းမိုင်။
လူဦးရေ။
၄၈၁ဝဝဝဝ။
မြို့တော်။
ဆန်ဆေဗာဒိုမြို့။
၁၉၈၁ ခုနှစ် ဇန္နဝါရီလ ၁ဝ ရက်နေ့တွင် ဒီမိုကရက်တစ် တော်လှန်ရေးတပ်ဦး ပြောက်ကျားတပ်ဖွဲ့များက အစိုးရတပ်ဖွဲ့ များကို စတင်ထိုးစစ်ဆင်ကြသည်။
ဆန်ဆာဗေဒိုမြို့တော်မှ တိုက်ပွဲစတင်ပြီး ကျေးလက်ဒေသများသို့တိုင် ဆက်လက်ဖြစ် ပွားခဲ့သည်။
ပြောက်ကျားများသည် ကျေးလက်ကိုသိမ်း၍ မြို့ကြီးကိုဝိုင်းသည့် မဟာဗျူဟာစစ်ဆင်ရေးကို ကျင့်သုံးခဲ့ကြ သည်။
မိုရာဇန်နှင့် ရှာလတန်နန်ဂိုပြည်နယ်ရှိ မြို့ငယ် နှစ်မြို့နယ်ကို ပြောက်ကျားများက ခေတ္တမျှ သိမ်းပိုက်ထားနိုင် ခဲ့သည်။
တစ်ချိန်တည်းမှာပင် မြို့ကြီးများ၌ အထွေထွေ သပိတ် မှောက်မှုကြီးတစ်ရပ် ဆင်နွဲရန်လည်း ပြည်သူတို့ကို လှုံ့ဆော်ခဲ့ သည်။
သို့ရာတွင် ငါးရက်တာကြာသော အဆိုပါစစ်ကြီးတွင် လူပေါင်း ၁၁ဝဝ ခန့် သေဆုံး၍ အောင်မြင်မှုမရှိပဲ ရပ်ဆိုင်း လိုက်ရသည်။
သမ္မတ ရော်နယ်ရေဂင်ဦးဆောင်သည့် အမေရိကန် အစိုးရ သစ်သည် အယ်ဆာဗေဒိုနိုင်ငံသို့ နောက်ထပ်စစ်ရေးနှင့် စီးပွား ရေးအကူအညီ ဒေါ်လာ ၇၃ သန်းပေးကမ်းရန် ကွန်ဂရက် လွှတ်တော်သို့ တင်ပြခဲ့သည်ဟု ဖေဖော်ဝါရီလ ၂၃ ရက်နေ့က ထုတ်ပြန်ကြေညာသည်။
အယ်ဆာဗေဒို အာဏာသိမ်း အစိုးရအဖွဲ့ဝင်ဟောင်းတစ်ဦး ဖြစ်သူ ဗိုလ်မှူးကြီး အဒေါ်ဖိုမက်ဂျနိုသည် ထိန်းသိမ်းခံထား ရာမှ လွတ်မြောက်လာပြီဖြစ်၍ အယ်ဆာဗေဒိုနိုင်ငံမှ ထွက်ခွာ သွားလိမ့်မည်ဟု မတ်လ ၂၂ ရက်နေ့က စစ်ဘက်မှပြောခဲ့ သည်။
အယ်ဆာဗေဒို ကွန်မြူနစ်ပါတီ အထွေထွေ အတွင်းရေးမှူး ရှဖစ်ဟန်ဇယ်က သတင်းစာ ကွန်ဖရင့်တစ်ခုတွင် မိမိတို့ ပြောက်ကျားများအနေဖြင့် အမေရိကန်၏ စစ်ရေးအကူအညီ ပေးမှု ရပ်ဆိုင်းရေးအပေါ် အခြေခံပြီး အစိုးရအာဏာပိုင်များနှင့် ဆွေးနွေးရန် အသင့်ပြင်ဆင်ထားပြီးဖြစေကြောင်း၊ သို့ရာတွင် မိမိတို့၏ အခွင့်အရေး လုံခြုံမှုမရသေးမီ လက်နက်ချအပ်မည် မဟုတ်ဟု မတ်လ ၂၄ ရက်နေ့က ပြောကြားခဲ့သည်။
အစိုးရ၏ ဖိတ်ခေါ်ကမ်းလှမ်းချက်အရ လက်နက်ချအပ်ခဲ့ သော ပြောက်ကျားသူပုန်ပေါင်း အနည်းဆုံး ၃ဝဝဝ ခန့်ရှိပြီဖြစ်ကြောင်း အစိုးရလွတ်ငြိမ်းချမ်းသာခွင့် ကော်မရှင်က ဧပြီလ ၁ဝ ရက်နေ့တွင် ကြေညာသည်။
အယ်ဆာဗေဒို အစိုးရတပ်များသည် ပြောက်ကျားတို့ လပေါင်းများစွာ အခိုင်အမာ ခိုအောင်းနေခဲ့သည့် ဆန်ဆေဗာ ဒိုမြို့တော် မြောက်ဘက် ၂၉ မိုင်အကွာရှိ စူရှီတိုတိုမြို့ကို အလုံးအရင်းနှင့် မြေလှန်တိုက်ခိုက် ဖျက်ဆီးခဲ့သည်။
ဤ အကြိမ်မှာ တတိယအကြိမ်မြောက် အကြီးအကျယ် တိုက်ခိုက် ခဲ့ခြင်းဖြစ်သည်။
အယ်ဆာဗေဒိုပြည်နယ်နှစ်ခု၌ အစိုးရတပ်နှင့် ပြောက်ကျား တိုက်ပွဲများ ပြင်းထန်လျက်ရှိပြီး မြောက်ပိုင်း ပြည်နယ်တစ်ခု ဖြစ်သော ရှာလတန်နန်ဂိုဒေသ၌ အပြင်းထန်ဆုံးဖြစ်သည်။
ထိုဒေသရှိ ပြောက်ကျားစခန်းများကို စစ်လေယာဉ်များ၊ လောင် ချာများဖြင့် တိုက်ခိုက်ချေမှုန်းလျက်ရှိသည်ဟု စစ်ဘက်မှ မေလ ၂၆ ရက်နေ့က ကြေညာခဲ့သည်။
၁၉၈ဝ ပြည့်နှစ် ဇန္နဝါရီလ ၁ ရက်နေ့မှစ၍ နိုင်ငံရေးဆူပူအုံကြွမှုအတွင်း အသတ်ခံရသူပေါင်း ၂၂ဝဝဝ ရှိပြီဟု တရားရေး အာဏာပိုင်များက ပြောကြားခဲ့ သည်။
မေလ ၂၉ ရက်နေ့ ညတွင် လက်ဝဲပြောက်ကျားများနှင့် အစိုးရတပ်များ ဆန်ဆေဗာဒိုမြို့လယ်၌ တစ်နာရီကြာ တိုက်ပွဲ ဖြစ်ပွားခဲ့ပြီးနောက် အစိုးရတပ်များက အခြေအနေ ထိန်းသိမ်း ထားနိုင်ပြီး ပြောက်ကျားများ ဆုတ်ခွာပေးခဲ့ရသည်။
အစိုးရတပ်များသည် ဆန်ဆေဗာဒိုမြို့တော်၏ မြောက်နှင့် အရှေ့ဘက်ရှိ ပြောက်ကျားအခြေစိုက်စခန်းနှစ်ခုကို အပြင်း အထန်တိုက်ခိုက် ချေမှုန်းခဲ့သည်။
မြို့တော်မှ ၃၆ မိုင်အကွာရှိ ချင်ချွန်တက်ပက် မီးတောင်တစ်ဝိုက်တွင် ဇွန်လ ၃ ရက်နေ့မှ စ၍ ကြည်းကြောင်း၊ လေကြောင်း တိုက်ပွဲ အပြင်းထန်ဆုံးဖြစ် သည်။
လက်ဝဲပြောက်ကျားတို့က အာဏာရ လက်ယာဂိုဏ်းစစ် အစိုးရနှင့် နိုင်ငံရေးအရ ဖြေရှင်းရေး စေ့စပ်ဆွေးနွေးရန် အသင့် ရှိကြောင်းဖြင့် ဇူလိုင်လ ၂၂ ရက်နေ့က ရုတ်တရက်ကြေညာ ခဲ့သည်။
လက်ဝဲပြောက်ကျားတို့အား အပြီးတိုင်ချေမှုန်းမည့် ထိုးစစ် ကြီးတစ်ရပ်ကို လမ်ပါမြစ်အနီးရှိ အရှေ့ဘက်ဒေသတစ်ခွင်၌ အကြီးအကျယ်ဆင်နွှဲခဲ့ရာ ယင်းတိုက်ပွဲသည် ၁၉၈၁ ခုနှစ် အတွင်း အကြီးမားဆုံး တိုက်ပွဲကြီးဖြစ်သည်ဟု ဆိုသည်။
ဆန်ဆေဗာဒိုမြို့တော်မှ ၂၉ မိုင်အကွာရှိ စူရှိတိုတိုမြို့ ပတ်ဝန်းကျင်မှ ကျေးရွာများသို့ ပြောက်ကျားများ ဝင်ရောက် တပ်စွဲထားနိုင်ခဲ့သည်ဟု နိုဝင်ဘာလ ၂ ရက်နေ့က ကြေညာ ခဲ့သည်။
စူရှီတိုတိုမြို့သည် မြောက်ပိုင်းသို့ ဆက်သွယ်ရေး အဓိကလမ်းတွင်ရှိပြီး ပြောက်ကျားများက ယင်းသို့ သိမ်းပိုက် ထားခြင်းဖြင့် မြောက်ပိုင်း ရှာလတန်နန်ဂိုပြည်နယ်ရှိ အစိုးရ တပ်များထံ ရိက္ခာပို့လမ်းကြောင်းကို ဖြတ်တောက်ထားနိုင်ခဲ့ သည်။
အယ်ဆာဗေဒိုသမ္မတက လက်ဝဲဝါဒီများအား လွတ်လပ်ရေး နှင့် ဒီမိုကရေစီရေးကို အစစ်အမှန် ယုံကြည်ပါက လာမည့် ၁၉၈၂ ခုနှစ် မတ်လတွင် ကျင်းပမည့် ရွေးကောက်ပွဲမတိုင်မီ ပြည်သူလူထုကို မိမိတို့၏ ရည်မှန်းချက်များနှင့် ပတ်သက်၍ ပြောလိုသမျှ ထုတ်ဖော်တင်ပြကြရန် နိုဝင်ဘာလ ၃ဝ ရက်နေ့ က တိုက်တွန်းလိုက်ပြီး သူ့အားပုဂ္ဂလိကလုပ်ငန်းများ၏ ရန်သူ အဖြစ် မှားယွင်းစွာစွပ်စွဲခဲ့ကြသည့် အစွန်းရောက် လက်ယာဝါဒီ များကိုလည်း ဝေဖန်ပြောကြားခဲ့သည်။
အယ်ဆာဗေဒိုနိုင်ငံမှ ခြေလျင်တပ်သား ၁၆ဝဝ ကို ၁၉၈၂ ခုနှစ် ဇန္နဝါရီလမှစ၍ စစ်အခြေစိုက်စခန်းနှစ်ခုတွင် ၁၆ ပတ် ကြာ စစ်သင်တန်းပေးမည်ဟု အမေရိကန် ပင်တဂွန် စစ်ဌာန ချုပ်က ဒီဇင်ဘာလ ၂၅ ရက်နေ့တွင် ပြောကြားလိုက်သည်။
စွယ်စုံကျမ်းနှစ်ချုပ်(၁၉၈၂) ကိုးကား ကဏ္ဍ:အယ်ဆာဗေဒိုနိုင်ငံ ကဏ္ဍ:ကုလသမဂ္ဂ အဖွဲ့ဝင်နိုင်ငံများ ကဏ္ဍ:မြောက်အမေရိကတိုက်ရှိ နိုင်ငံများ ကဏ္ဍ:ဗဟိုအမေရိကရှိ နိုင်ငံများ ကဏ္ဍ:သမ္မတနိုင်ငံများ။
၂၀၀၀ ဆယ်စုနှစ် ၂၀၀၀ ၂၀၀၁ ၂၀၀၂ ၂၀၀၃ ၂၀၀၄ ၂၀၀၅ ၂၀၀၆ ၂၀၀၇ ၂၀၀၈ ၂၀၀၉ Category:၂၀ ရာစုနှစ် Category:၂၁ ရာစုနှစ်။
ဖြစ်ရပ်များ ဇန်နဝါရီလ ၁၁ ဇန်နဝါရီ - တေးရေးတေးဆို၊သရုပ်ဆောင်၊ ဒါရိုက်တာ တွံတေးသိန်းတန် ရန်ကုန်မြို့၊ ဗဟိုစည်ဆေးရုံတွင် အသည်းကင်ဆာရောဂါဖြင့် ကွယ်လွန်။
ဧပြီလ ၃၀ ဧပြီ - ကမ္ဘောဒီးယားနိုင်ငံသည် အရှေ့တောင်အာရှနိုင်ငံများအသင်း (အာဆီယံ)၏ ဆယ်နိုင်ငံမြောက် အသင်းဝင်နိုင်ငံ ဖြစ်လာခဲ့သည်။
ဇူလိုင်လ ၂၅ ဇူလိုင် - တေးရေး၊တေးဆို စိုးလွင်လွင်(ခ)ပိုပို အသက် (၃၇) နှစ်အရွယ်တွင် ကွယ်လွန်။
ဩဂုတ်လ ၁၂ ဩဂုတ် - နိုင်ငံတကာလူငယ်များနေ့အဖြစ် ဩဂုတ် ၁၂ရက်နေ့ကို ကုလသမဂ္ဂက ၁၉၉၉-ခု မှာ သတ်မှတ်ခဲ့သည်။
ဒီဇင်ဘာလ ၅ ဒီဇင်ဘာ - ထိုင်းနိုင်ငံ၏ ပထမဆုံး မိုးပျံရထား ဘီတီအက်စ်လိုင်းကို ဘန်ကောက်မြို့တွင် စတင်ပြေးဆွဲခဲ့သည်။
ကွယ်လွန်သူများ ၁၁ ဇန်နဝါရီ - တွံတေးသိန်းတန်၊ တေးရေးတေးဆို၊ သရုပ်ဆောင်၊ ဒါရိုက်တာ (၁၉၄၁ မွေးဖွား) ၂၇ မတ် - မိုက်ကယ် အဲရစ်၊ အောင်ဆန်းစုကြည်၏ ခင်ပွန်းနှင့် သုတေသိ (၁၉၄၆ မွေးဖွား) ၂၅ ဇူလိုင် - စိုးလွင်လွင်၊ တေးရေး၊ တေးဆို အနုပညာရှင် (၁၉၆၂ ခုနှစ်) ကိုးကား ကဏ္ဍ:၁၉၉၉ ကဏ္ဍ:၁၉၉၀ ဆယ်စုနှစ်။
ဖေဖော်ဝါရီလ (၁၈) ရက်။
စာရေးဆရာ မြသန်းတင့် အသက်(၆၉)နှစ် အရွယ်တွင် ကွယ်လွန်။
၃၀ ဇွန် - သောင်းဒန်၊မြန်မာနိုင်ငံ၏ (၄)ဦးမြောက် ကာကွယ်ရေးဦးစီးချုပ် (လေ) ကွယ်လွန်။
(၁၉၂၃ မွေးဖွား) ဇူလိုင်လ (၁) ရက်။
ဩဂုတ်လ (၉)ရက်။
၁၉၉၈ခုနှစ်၊ ဩဂုတ်လ (၉)ရက်နေ့၌ မိုး၊ မခင်နှင်းဆီ၊ မခင်းနှင်းဆီရဲ့နှင်းဆီ၊ ဘာပဲလုပ်ရလုပ်ရ သီချင်းများနှင့် ကျော်ကြားခဲ့သော အဆိုတော် ဦးမြကြီး ကွယ်လွန်ခဲ့သည်။
ဩဂုတ်လ (၂၄)ရက်။
ရန်ကုန်မြို့၊လှည်းတန်းလမ်းဆုံ၌ ကျောင်းသားများ ဆန္ဒပြခဲ့ကြသည်။
အာဏာပိုင်များမှ ထိုဆန္ဒပြမှုကို ပြင်းထန်စွာ နှိမ်နင်းခဲ့သည်။
စက်တင်ဘာလ ၂၇ စက်တင်ဘာ - အမျိုးသားဒီမိုကရေစီအဖွဲ့ချုပ်ကို စတင်ဖွဲ့စည်ခဲ့သည်။
ဥက္ကဋ္ဌအဖြစ် ဦးအောင်ကြီး၊ ဒုဥက္ကဋ္ဌအဖြစ် ဦးတင်ဦး၊ အထွေထွေအတွင်းရေးမှူးအဖြစ် ဒေါ်အောင်ဆန်းဆုကြည်တို့ ဖြစ်သည်။
ဒီဇင်ဘာလ ၁၃ရက်။
ကဏ္ဍ:၁၉၉၈ ကဏ္ဍ:၁၉၉၀ ဆယ်စုနှစ်။
ဇူလိုင်လ ၂၃ ဇူလိုင် - ၁၉၉၇ ခုနှစ်၊ ဇူလိုင်လ ၂၃ ရက်နေ့တွင် မြန်မာနိုင်ငံနှင့် လာအိုနိုင်ငံသည် အရှေ့တောင်အာရှနိုင်ငံများအသင်း (အာဆီယံ) သို့ တရားဝင်ဝင်ရောက်ခဲ့သည်။
နိုဝင်ဘာလ (၁၅) ရက်။
နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီကို ဖွဲ့စည်း၍ နိုင်ငံရေး၊ စီးပွားရေး၊ လူမှုရေး ဦးတည်ချက် (၁၂) ရပ် ချမှတ်ကာ အေးချမ်းသာယာပြီး ခေတ်မီဖွံ့ဖြိုးတိုးတက်သော နိုင်ငံတော်ကို ဆက်လက် တည်ဆောက်သည်။
ကဏ္ဍ:၁၉၉၇ ကဏ္ဍ:၁၉၉၀ ဆယ်စုနှစ်။
မတ်လ (၃၀) ရက်။
အမျိုးသားညီလာခံကို ယာယီအားဖြင့် ဆိုင်းငံ့သည်။
နိုဝင်ဘာလ (၁၄) ရက်။
ကုန်သည်ကြီးများဟိုတယ်(Traders Hotel)(ယခု ဆူးလေရှန်ဂရီလာဟိုတယ်) ကို ရန်ကုန်မြို့၊ဆူးလေဘုရားလမ်း၌ ဖွင့်လှစ်ခဲ့သည်။
ဒီဇင်ဘာလ (၆) ရက်။
ဒီဇင်ဘာလ (၆)ရက်နေ့ ညနေပိုင်းမှစ၍ ရန်ကုန်မြို့၊လှည်းတန်းလမ်းဆုံ၌ ကျောင်းသားဆန္ဒပြပွဲများ ဖြစ်ပွားခဲ့သည်။
(၇)ရက်နေ့ မနက် ၂ နာရီတွင် လုံထိန်းရဲများနှင့် စစ်သားများက ဆန္ဒပြမှုများကိုအကြမ်းဖက်ဖြိုခွင်းခဲ့သည်။
မီးသတ်ကားများကလည်းရေပိုက်များအသုံးပြုကာဆန္ဒပြကျောင်းသားများကိုအတင်းထိုးပက်ခဲ့ကြသည်။
ကဏ္ဍ:၁၉၉၆ ကဏ္ဍ:၁၉၉၀ ဆယ်စုနှစ်။
ဖြစ်ရပ်များ ဇူလိုင်လ ၁၀ ဇူလိုင် - ဒေါ်အောင်ဆန်းစုကြည်အား နေအိမ်အကျယ်ချုပ်အဖြစ် တားဆီးထားသည့်အမိန်အား နဝတအစိုးရမှ ပြန်လည် ရုပ်သိမ်းပေးခဲ့သည်။
၂၈ ဇူလိုင် - ဗီယက်နမ်နိုင်ငံသည် အရှေ့တောင်အာရှနိုင်ငံများအသင်း (အာဆီယံ)၏ အသင်းဝင်နိုင်ငံ ဖြစ်လာခဲ့သည်။
ကွယ်လွန်သူများ ကိုးကား ကဏ္ဍ:၁၉၉၅ ကဏ္ဍ:၁၉၉၀ ဆယ်စုနှစ်။
မွေးဖွားသူများ ဇန်နဝါရီလ (၁) ရက်။
စက်တင်ဘာလ ၂၁ စက်တင်ဘာ - ခင်ဝင့်ဝါ - ရုပ်ရှင်သရုပ်ဆောင် အနုပညာရှင် အောက်တိုဘာလ (၁) ရက်။
ကဏ္ဍ:၁၉၉၄ ကဏ္ဍ:၁၉၉၀ ဆယ်စုနှစ်။
ဇန်နဝါရီလ ၉ ဇန်နဝါရီ - အမျိုးသားညီလာခံ စတင်ကျင်းပသည်။
ဖေဖော်ဝါရီလ ၉ ဖေဖော်ဝါရီ - မင်းကွန်းဆရာတော်ဘုရားကြီး ဦးဝိစိတ္တသာရာဘိဝံသ သက်တော်(၈၁)နှစ်တွင် ပျံလွန်တော်မူခဲ့သည်။
၂၆ ဖေဖော်ဝါရီ- စာရေးဆရာမ မိုးငြိမ်းဧ သည် ၁၉၉၃ ခုနှစ်၊ ဖေဖော်ဝါရီလ ၂၆ ရက်၊ သောကြာနေ့ ည ၁၁ နာရီ ၁၅ မိနစ်တွင် ကျောက်ကပ်ရောဂါ၊ နှလုံးရောဂါတို့ဖြင့် ရန်ကုန်မြို့၊ ကြည့်မြင်တိုင်မြို့နယ်၊ ဦးကြွယ်ဟိုးလမ်းနေအိမ်၌ ကွယ်လွန်ခဲ့သည်။
မတ်လ ၁၂ မတ် - အိန္ဒိယနိုင်ငံ၊၊ ဘုံဘေ(ယခု မွမ်ဘိုင်း)မြို့တွင် အသေခံကားဗုံးပေါက်ကွဲမှုတစ်ခုဖြစ်ပွားခဲ့ပြီး လူ ၂၅၇ ဦး သေဆုံးခဲ့သည်။
ဇွန်လ ၁၂ - ၂၀ ဇွန် - ၁၉၉၃ အရှေ့တောင်အာရှ အားကစားပြိုင်ပွဲ: ၁၉၉၃ ဆီးဂိမ်းကို စင်ကာပူနိုင်ငံတွင် ကျင်းပခဲ့သည်။
ကဏ္ဍ:၁၉၉၃ ကဏ္ဍ:၁၉၉၀ ဆယ်စုနှစ်။
ဧပြီလ ၇ ဧပြီ - စာရေးဆရာ အထောက်တော်လှအောင် ကွယ်လွန်။
၂၃ ဧပြီ - ဗိုလ်ချုပ်ကြီးစောမောင်အား ကျန်းမာရေးအခြေအနေကြောင့်အနားပေးကာ ဗိုလ်ချုပ်ကြီးသန်းရွှေ ရာထူးတက်လာသည်။
၂၄ ဧပြီ - နိုင်ငံတော်လုံခြုံရေးအတွက် အန္တရာယ်မရှိဟုယူဆသည့် နိုင်ငံရေးအကျဉ်းသားတချို့ကို စစ်အစိုးရက လွတ်ငြိမ်းချမ်းသာခွင့်ပေးခဲ့သည်။
မေလ ၁၇-၂၀ မေ - ထိုင်းနိုင်ငံ၊ ဘန်ကောက်မြို့တွင် ဒီမိုကရေစီအရေး ဆန္ဒပြပွဲများဖြစ်ပွားခဲ့သည်။
ဇွန်လ ၁၆ ဇွန် - စာရေးဆရာ မောင်လွန်းကြင် ကြို့ပင်ကောက်မြို့၌ ရုတ်တရက်ကွယ်လွန်။
ကဏ္ဍ:၁၉၉၂ ကဏ္ဍ:၁၉၉၀ ဆယ်စုနှစ်။
ဒီဇင်ဘာလ ၁၀ ဒီဇင်ဘာ- ၁၉၉၁ ခုနှစ်အတွက် ငြိမ်းချမ်းရေးနိုဘယ်ဆုကို ဒေါ်အောင်ဆန်းစုကြည်အား ပေးအပ်ချီးမြှင့်ခဲ့ရာ ငြိမ်းချမ်းရေးနိုဘယ်ဆုကို မိခင်ကိုယ်စား သားကြီးဖြစ်သူ မြင့်ဆန်းအောင်က နော်ဝေးနိုင်ငံ၊ အော်စလိုမြို့၌ တက်ရောက် ဆုယူခဲ့သည်။
ကဏ္ဍ:၁၉၉၁ ကဏ္ဍ:၁၉၉၀ ဆယ်စုနှစ်။
ဇန်နဝါရီလ ၃ ဇန်နဝါရီ - ၁၉၉၀ အထွေထွေ ရွေးကောက်ပွဲ: ယှဉ်ပြိုင် အရွေး ခံမည့်သူ အမည် စာရင်းများ ရွေးကောက်ပွဲကော်မရှင်သို့ တင်သွင်းရန် နောက်ဆုံးနေ့ ဖြစ်သည်။
မဲဆန္ဒနယ်ပေါင်း ၄၉၂ ခု အတွက် နိုင်ငံရေး ပါတီ ၁၀၀ မှ ယှဉ်ပြိုင်မည့်သူ ဦးရေ စုစုပေါင်း ၂၀၀၀ ကျော် ရှိသည်။
၈ ဇန်နဝါရီ - ဒေါ်အောင်ဆန်းစုကြည်သည် ဗြိတိသျှ နိုင်ငံသားနှင့် အိမ်ထောင်ပြုသူ ဖြစ်ပြီး မြေအောက် နိုင်ငံရေး ပါတီများ နှင့်လည်း ဆက်သွယ်မှု ရှိခဲ့သည်ဟု အကြောင်းပြ၍ ဒေါ်အောင်ဆန်းစုကြည် ပါဝင်ယှဉ်ပြိုင်မှုကို တစညပါတီက ကန့်ကွက် လိုက်သည်။
ဥရောပ ဘုံဈေး အဖွဲ့ကြီးက နောက်ထပ် ပြင်းထန်သော ကန့်ကွက်စာကို မြန်မာ အာဏာပိုင် များထံ ပေးပို့ ခဲ့သည်။
ထိုစာ၌ ဒေါ်အောင်ဆန်းစုကြည်နှင့် ဦးတင်ဦးတို့ အပါအဝင် ရွေးကောက်ပွဲတွင် ပါဝင် ယှဉ်ပြိုင်မည့်သူ အားလုံးကို ပါဝင်ခွင့်ပြုရန် တိုက်တွန်းလိုက်သည်။
၁၆ ဇန်နဝါရီ - ရန်ကုန်ရွေးကောက်ပွဲကော်မရှင်က ရွေးကောက်ပွဲတွင် ဒေါ်အောင်ဆန်းစုကြည် ပါဝင် ယှဉ်ပြိုင်ခွင့်ကို ပိတ်ပင်လိုက်သည်။
ထိုဆုံးဖြတ်ချက်ကို ရာပေါင်း များစွာသော လူထုက ကန့်ကွက် ကြသည့် အခါ စစ်တပ်များ ရန်ကုန် မြို့တွင်းသို့ ဝင်ရောက် လာကြသည်။
၂၄ ဇန်နဝါရီ - အစိုးရအား ဆန့်ကျင်သော ကျောင်းသားရာပေါင်းများစွာ နေထိုင်လျက် ရှိသည့် ကရင်တော်လှန်ရေးဆိုင်ရာ တပ်ဖွဲ့ အခြေစိုက်စခန်း သေဘောဘိုးကို အစိုးရ တပ်များက သိမ်းလိုက်သည်။
၂၅ ဇန်နဝါရီ - ဗြိတိန်နိုင်ငံမှ ကတ်လင်း (Kirkland Resources) ကုမ္ပဏီက မြန်မာနိုင်ငံတွင် ရေနံ ရှာဖွေရန် သဘောတူ စာချုပ်၌ လက်မှတ် ရေးထိုးသည်။
၃၁ ဇန်နဝါရီ - ထိုင်းနယ်စပ်ရှိ ကရင်တော်လှန်ရေးတပ်သားများ စခန်း ဝါလေကို အစိုးရ တပ်က သိမ်းယူ လိုက်သည်။
ဖလူး စခန်း တိုက်ပွဲ စတင် ဖြစ်ပွားခဲ့သော ဒီဇင်ဘာလ ကတည်းက ဝါလေမှ ရွာသား ၆၀၀၀ နှင့် ကျောင်းသားများ ထိုင်းနိုင်ငံ ဘက်သို့ ထွက်ပြေး ကြသည်။
ဇန်နဝါရီ - ဖေဖော်ဝါရီ - ရန်ကုန်နှင့် အခြား မြို့များရှိ ထောင်နှင့် ချီသော ပြည်သူ များမှာ မြို့ပြင် ဘက်သို့ အတင်းအကြပ် ရွှေ့ပြောင်းခြင်း ခံကြရသည်။
နိုင်ငံရေး သမားများကို တနိုင်ငံလုံး၌ ဆက်လက် ဖမ်းဆီးလျက် ရှိသည်။
အမျိုးသား ဒီမိုကရေစီ အဖွဲ့ချုပ်နှင့် လူ့ဘောင်သစ် ဒီမိုကရက်တစ် ပါတီမှ ယှဉ်ပြိုင် အရွေး ခံမည့်သူ အမြောက်အမြား အဖမ်း ခံရသည်။
ရန်ကုန်နှင့် မန္တလေး တို့၌ ဆန္ဒပြမှုများ ပြုလုပ် ကြသည်။
ဖေဖော်ဝါရီလ ၅-၁၁ ဖေဖော်ဝါရီ - ထိုင်း - မြန်မာ နယ်စပ်ရှိ ဘုရား ၃ ဆူ တောင်ကြား ဒေသ၌ ပြင်းထန်သော တိုက်ပွဲများ ဖြစ်ပွားလျက် ရှိသည်။
မြန်မာ စစ်တပ်က ထိုင်းနိုင်ငံ အတွင်းသို့ ဖြတ်ကျော် လာကာ မွန်တော်လှန်ရေး ဌာနချုပ် စခန်းကို ဝင်သိမ်း လိုက်သည်။
ကရင်နှင့် မွန် ရွာသူ ရွာသား ၆,၀၀၀ မှ ၁၀,၀၀၀ ခန့်နှင့် ကျောင်းသား ၇၀၀ ခန့် ထိုင်းနိုင်ငံ ဘက်သို့ ထွက်ပြေး ကြသည်။
၁၃ ဖေဖော်ဝါရီ - ကုလသမဂ္ဂ လူ့အခွင့်အရေးကော်မရှင်က ဂျီနီဗာ၌ ပြုလုပ် ခဲ့သော ၄၆ ကြိမ်မြောက် အစည်းအဝေးတွင် မြန်မာနိုင်ငံ အတွင်း လူ့အခွင့်အရေး ချိုးဖောက်မှု များကို စုံစမ်းရန် အထူးအဖွဲ့ တခုကို ဖွဲ့စည်း ခဲ့သည်။
ထိုကော်မရှင်က နဝတအစိုးရအား နိုင်ငံရေးပါတီအားလုံးနှင့် တသီး ပုဂ္ဂလ များကို ရွေးကောက်ပွဲ၌ ပါဝင် ယှဉ်ပြိုင်ခွင့် ပြုရန် တိုက်တွန်း လိုက်သည်။
၁၆ ဖေဖော်ဝါရီ - မန္တလေးမြို့တွင် ရဟန်း သံဃာများနှင့် ကျောင်းသားများ ရာချီ၍ နဝတအစိုးရကို ဆန့်ကျင် ဆန္ဒ ပြကြသည်။
မတ်လ ၁၃ မတ် - ထိုင်း စစ်ဦးစီးချုပ် ဗိုလ်ချုပ်ကြီး ချာဗာလစ်ယောင်ချာယွတ်သည် ချစ်ကြည်ရေး ခရီးစဉ်ဖြင့် မြန်မာနိုင်ငံသို ရောက်ရှိ နေချိန် ဖြစ်သည်။
၁၉၈၈ ခုနှစ် စစ်တပ်မှ အာဏာ သိမ်းပြီးနောက် သူ၏ ဒုတိယမြောက် ချစ်ကြည်ရေး ခရီးစဉ် ဖြစ်ပြီး ၁၉၈၈ ခုနှစ် မတ်လတွင် ဖြစ်ပွား ခဲ့သော လက်ဘက်ရည်ဆိုင် အရေးအခင်းနှင့် မောင်ဖုံးမော် ကျဆုံးခဲ့သည့် ဒုတိယမြောက် နှစ်ပတ်လည်နေ့လယ်း ဖြစ်သည်။
ထိုနေ့တွင် ဆန္ဒပြပွဲများ ပြုလုပ်ရန် ကြိုးစား ခဲ့ကြသော ကျောင်းသား တချို့ အဖမ်း ခံရသည်။
သူတို့ထဲမှ မောင်မောင်ကျော် ဆိုသူအား အလုပ်ကြမ်းနှင့် ထောင်ဒဏ် သုံးနှစ် ချမှတ် လိုက်သည်။
၁၈ မတ် - ကာကွယ်ရေးဦးစီးချုပ် ဗိုလ်ချုပ်ကြီးစောမောင်သည် မိမိကိုယ်ကို ဗိုလ်ချုပ်ကြီးအဆင့်မှ ဗိုလ်ချုပ်မှူးကြီး အဆင့်သို့ ရာထူးတိုးမြှင့်ခဲ့သည်။
၂၁ မတ် - ၁၉၈၉ ခုနှစ် အောက်တိုဘာလ ၆ ရက်နေ့တွင် မြန်မာပိုင် လေယာဉ်တစင်းကို ထိုင်းနိုင်ငံသို့ အနုကြမ်း စီးခဲ့သော ကျောင်းသား နှစ်ဦး ဖြစ်သည့် ရဲရင့်နှင့် ရဲသီဟတို့အား ထောင်ဒဏ် ၆ နှစ် ကျခံစေရန် ဘန်ကောက်မြို့ တရားရုံး တခုမှ အမိန့် ချလိုက်သည်။
၂၂ မတ် - မွန်ပြည်သစ်ပါတီနှင့် မြန်မာနိုင်ငံလုံးဆိုင်ရာကျောင်းသားများဒီမိုကရက်တစ်တပ်ဦးမှ တပ်ဖွဲ့များသည် မွန်ပြည်နယ်၊ ရေးမြို့ကို ဝင်သိမ်းခဲ့ကြသည်။
ထိုမြို့ကို မြန်မာ့လေတပ်မှ ဗုံးကြဲ ခဲ့သောကြောင့် အရပ်သားအချို့ သေဆုံး သွားရသည်။
ဧပြီလ ၁၀ ဧပြီ - ကရင်တော်လှန်ရေး ဌာနချုပ် မာနယ်ပလော အနီး တဝိုက်တွင် မြန်မာအစိုးရ လေယာဉ်ပျံဖြင့် ဗုံးလာကြဲသောကြောင့် ဒုက္ခသည်ပေါင်းရာနှင့် ချီ၍ ထိုင်းနိုင်ငံအတွင်း ထွက်ပြေး ကြသည်။
၁၁ ဧပြီ - မြို့နယ်ဆယ်မြို့နယ်တွင် စစ်အုပ်ချုပ်ရေး ဥပဒေ ရုပ်သိမ်း လိုက်ကြောင်း မြန်မာ့အသံမှ ကြေညာသည်။
၁၆ ဧပြီ - ပြင်းထန်သော အပြင် မထွက်ရ အမိန့်နှင့် နိုင်ငံရေး လှုပ်ရှားမှု၊ ဆန္ဒပြမှုများ မပြုလုပ်ရ ဟူသော ပိတ်ပင် တားမြစ်ချက်များ အလယ်တွင် သင်္ကြန် ပွဲတော်ကြီး သည်လည်း အေးအေးဆေးဆေး ပြီးဆုံး သွားရသည်။
၁၈ ဧပြီ - နဝတအစိုးရ၏ ကြေညာချက်အရ မြန်မာနိုင်ငံတွင် အဖျော်ယမကာ ထုတ်လုပ်ရန် ပက်စီကိုလာ ကုမ္ပဏီက သဘောတူ လက်မှတ် ရေးထိုးကြောင်း သိရှိ ရသည်။
၂၄ ဧပြီ - နဝတအစိုးရ၏ လူ့အခွင့်အရေး ချိုးဖောက်မှု များကို ဆန့်ကျင်ကန့်ကွက်သည့် အနေဖြင့် မြန်မာနိုင်ငံမှ မည်သည့် ကုန်ပစ္စည်းမျှ မတင်သွင်းရ ဟူသော ဥပဒေကို အမေရိကန် ဆီးနိတ် လွှတ်တော်က သဘောတူ ဆုံးဖြတ် လိုက်သည်။
မေလ ၂ မေ - မြန်မာပြည်ရှိ အကျဉ်းထောင်များ၌ နိုင်ငံရေး အကျဉ်းသားများကို ညှဉ်းပမ်း နှိပ်စက်သည့် ကိစ္စနှင့် ပတ်သက်၍ အပြည်ပြည်ဆိုင်ရာ လွတ်ငြိမ်း ချမ်းသာခွင့် အဖွဲ့ကြီး (Amnesty International) မှ အစီရင်ခံစာ တစောင် ထုတ်ပြန်သည်။
ထို အစီရင်ခံစာတွင် "တပ်မတော်သည် အချုပ်အချယ် မဲ့သော အာဏာဖြင့် ပြည်သူများကို ထင်သလို ဖမ်းဆီးပြီး ခုံရုံးတင် စစ်ဆေးမှု မပြုဘဲ၊ လနှင့် ချီ၍ အကျဉ်းချထားခြင်း ပြင်ပနှင့် ဆက်သွယ်ခွင့် မပေးခြင်း၊ ညှဉ်းပမ်း နှိပ်စက်၍ စစ်ဆေး မေးမြန်းခြင်း တို့ကို ပြုလုပ်လျက်ရှိသည်" ဟူ၍ ပါရှိသည်။
၂၄-၂၆ မေ - မြို့နယ်ပေါင်း ၁၂၃ ခုတွင် စစ်အုပ်ချုပ်ရေး ဥပဒေကို ရုပ်သိမ်း လိုက်သည်။
မေလ ၂၇ ရက် ရွေးကောက်ပွဲနေ့တွင် သတင်း ယူနိုင်ရန် အတွက် နိုင်ငံခြား သတင်းထောက်များကို ဖိတ်ခေါ်မည်ဟု ကြေညာသည်။
၂၇ မေ - ၁၉၉၀ အထွေထွေ ရွေးကောက်ပွဲ: ၁၉၆၀ နှစ်နောက်ပိုင်း ပထမဦးဆုံး အကြိမ် ပြုလုပ်ခဲ့သော ပါတီစုံ ဒီမိုကရေစီ အထွေထွေ ရွေးကောက်ပွဲကို ကျင်းပခဲ့ရာ၊ အမျိုးသား ဒီမိုကရေစီအဖွဲ့ချုပ်သည် မဲဆန္ဒနယ် ၄၄၇ နယ်၌ ဝင်ရောက်ယှဉ်ပြိုင်ခဲ့ရာ ၃၉၂ နယ်၌ အနိုင် ရရှိခဲ့သည်။
အဖွဲ့ချုပ်သည် တနိုင်ငံလုံးတွင် မဲဆန္ဒနယ် ၄၈၅ နေရာ၌ ၃၉၂ နေရာ အနိုင်ရရှိသောကြောင့် ၈၂ ရာခိုင်နှုန်းကျော် အနိုင်ရရှိခဲ့သည်။
အမျိုးသား ဒီမိုကရေစီ အဖွဲ့ချုပ်မှ မဲ အရေအတွက် ၇၅ % ဖြင့် အပြတ်အသတ် အနိုင်ရလိုက်သည်။
၂၈ မေ - အမျိုးသားဒီမိုကရေစီအဖွဲ့ချုပ်မှ အနိုင်ရရှိကြောင်း နဝတအစိုးရက ကြေညာသော်လည်း အာဏာလွှဲပြောင်းရေးနှင့် ပတ်သက်၍ တိတိကျကျ မကြေညာ သေးပေ။
၃၀ မေ - ဗိုလ်ချုပ်ကြီး စောမောင်က "နဝတအစိုးရ အနေနှင့် တရား ဥပဒေနှင့် အညီ အာဏာ လွှဲပေးမည်။
အမျိုးသား လုံခြုံရေးကို ခြိမ်းခြောက်မှု များကို အာဏာ လွှဲပေးရေးကို နှောင့်ယှက် နိုင်သည်" ဟု ပြောကြားသည်။
၃၁ မေ - အမေရိကန်ပြည်ထောင်စု ပြောရေးဆိုခွင့်ရှိသူက နဝတအစိုးရသည် ရွေးကောက်ပွဲ ရလဒ်များကို မလိုက်နာလျှင် မိမိ အစိုးရအနေနှင့် စစ်အစိုးရကို ကမ္ဘာ့အသိုင်းအဝိုင်းမှ ပယ်ရန် အစီအစဉ်များ လုပ်ဆောင်မည်ဟု ပြောကြားသည်။
ဇွန်လ ၆ ဇွန် - ဥရောပ ဘုံဈေး အဖွဲ့ဝင် ၁၂ နိုင်ငံက နဝတအစိုးရအား ရွေးချယ်တင်မြှောက် ခံရသော အမျိုးသားလွှတ်တော်သို့ အာဏာလွှဲပေးရန် တိုက်တွန်းသည်။
၈ ဇွန် - နဝတအစိုးရက ရွေးကောက်ပွဲ ကုန်ကျ စရိတ်နှင့် ရွေးကောက်ပွဲ ရလဒ်များ အပေါ် ကိုယ်စားလှယ်များ၏ ကန့်ကွက်ချက်များကို ဖြေရှင်း ပြီးမှသာ အမျိုးသား လွှတ်တော်ကို ခေါ်ယူ ပေးနိုင်မည်ဟု ပြောကြားသည်။
၁၇ ဇွန် - ဗိုလ်မှူးချုပ် ခင်ညွန့်က သံတမန်များနှင့် နိုင်ငံခြား အသံလွှင့် ဌာန များအား နိုင်ငံရေး သမားများနှင့် တွေ့ဆုံ၍ ကောလာဟလများ ထုတ်လွှင့်ခြင်းဖြင့် မငြိမ် မသက်မှုများ ဖန်တီးနေသည်ဟု စွပ်စွဲ ပြောကြားသည်။
၁၉ ဇွန် - ဗိုလ်ချုပ်ကြီး စောမောင်က အာဏာ (အမြန်) အလျင်စလို လွှဲပေးရန် မဖြစ်နိုင်ကြောင်း၊ ဖွဲ့စည်းပုံ အခြေခံ ဥပဒေ အသစ် ရေးဆွဲရန် လိုကြောင်း၊ ထိုဖွဲ့စည်းပုံ ရေးဆွဲရေး လုပ်ငန်းသည် ခက်ခဲ နက်နဲ၍ အချိန်ယူ လုပ်ကိုင်ရန် လိုကြောင်း အလေးအနက်ထား ပြောကြားသည်။
၂၀ ဇွန် - အမျိုးသား ဒီမိုကရေစီ အဖွဲ့ချုပ်က နိုင်ငံရေး ပါတီ များနှင့် နဝတအစိုးရတို့ ဆွေးနွေး ညှိနှိုင်းရန် တောင်းဆိုသည်။
ဇွန်လ - မြို့ကြီး များမှ အတင်းအကြပ် ရွေ့ပြောင်း စေမှုများ ဆက်လက် ဖြစ်ပွားသည်။
ပြည်သူ ထောင်ပေါင်း များစွာကို ပုဂံမှ နှင်ထုတ်၍ ဖုန်ထူသော မြို့ဟောင်း တောင်ဘက်တွင် ပြန်လည် နေရာ ချထားသည်။
ဇူလိုင်လ ၃ ဇူလိုင် - ဗိုလ်မှူးချုပ် ခင်ညွန့်က ဗိုလ်ချုပ်ကြီး စောမောင်နှင့် ပတ်သက်၍ မရေမရာ ထင်ကြေး ရေးသားမှုများ သတင်းလွှာ တစောင်တွင် ဖော်ပြသည်ဟု စွပ်စွဲကာ အမျိုးသား ဒီမိုကရေစီ အဖွဲ့ချုပ်ကို နဝတအစိုးရ၏ ပထမဆုံး တိုက်ခိုက် ပြောဆိုမှုကို ပြုလုပ်သည်။
၄ ဇူလိုင် - ဩစတြေးလျ နိုင်ငံခြားရေး ဝန်ကြီး (Gareth Evans) က နဝတအစိုးရအား အမျိုးသား ဒီမိုကရေစီ အဖွဲ့ချုပ်ကို အာဏာ လွှဲပေးရန် တိုက်တွန်း လိုက်သည်။
နဝတအစိုးရက အမျိုးသား ဒီမိုကရေစီ အဖွဲ့ချုပ်နှင့် ဆွေးနွေး ညှိနှိုင်းရန် ငြင်းပယ် လိုက်သည်။
၅ ဇူလိုင် - တရုတ် သံအမတ် ချန်ယူရှန်က ရွေးကောက်ပွဲတွင် အောင်ပွဲ ရခဲ့သော အမျိုးသား ဒီမိုကရေစီ အဖွဲ့ချုပ်ကို ချီးကျူး လိုက်ပြီး ဒေါ်အောင်ဆန်းစုကြည်ကို လွှတ်ပေးရန် တောင်းဆို လိုက်သည်။
၁၉ ဇူလိုင် - အမျိုးသား ဒီမိုကရေစီ အဖွဲ့ချုပ်က အာဇာနည်နေ့တွင် သတိပြု ပရိယာယ် သုံးရန် ထုတ်ပြန် သော်လည်း ရန်ကုန်နှင့် အခြား နေရာများတွင် ကျောင်းသား အများစုက ကွက်ကြား ဆန္ဒပြမှုများ ပြုလုပ် ကြသည်။
၂၉ ဇူလိုင် - ရွေးချယ် ခံရသော အမျိုးသား ဒီမိုကရေစီ အဖွဲ့ချုပ် ညီလာခံ ကိုယ်စားလှယ်များ ရန်ကုန် ဂန္ဓီ ခန်းမတွင် တွေ့ဆုံ၍ နိုင်ငံတော် ပြန်လည် တည်ဆောက်ရေး အတွက် စိတ်ရင်းကောင်းဖြင့် ရိုးသား ပွင့်လင်းသော ဆွေးနွေးမှု များနှင့် ဒီမိုကရေစီ စနစ်သို့ အလျင်အမြန် ကူးပြောင်းရန် တို့ကို တောင်းဆို လိုက်သည်။
ကိုယ်စားလှယ် များက ဦးတင်ဦး၊ ဒေါ်အောင်ဆန်းစုကြည် အပါအဝင် နိုင်ငံရေး အကျဉ်းသား အားလုံးကို လွှတ်ပေးရန် နဝတအစိုးရကို တိုက်တွန်း လိုက်သည်။
လက်နက် အပြည့်အစုံနှင့် စစ်သားများ ရန်ကုန်တွင် ကင်းလှည့် နေသည်။
ဩဂုတ်လ ၇ ဩဂုတ် - ရန်ကုန်တိုင်း တိုင်းမှူး ဗိုလ်မှူးချုပ် မျိုးညွန့်က နဝတအစိုးရသည် အာဏာ လွှဲပေးရန် အချိန် ဆွဲနေခြင်း မဟုတ်ကြောင်း ပြောကြားသည်။
၈ ဩဂုတ် - ရှစ်လေးလုံး နှစ်နှစ်ပြည့် ဆန္ဒပြပွဲများ ဖြစ်ပွားသည်။
မန္တလေးတွင် စစ်တပ်က ဆန္ဒ ပြသူများကို ပစ်ခတ်ရာ သံဃာ နှစ်ပါးနှင့် ကျောင်းသား နှစ်ဦး သေဆုံးသည်။
၁၀ ဩဂုတ် - နဝတအစိုးရ ပြောရေး ဆိုခွင့်ရှိသူ ဗိုလ်မှူး သန်းထွန်းက မန္တလေး ပစ်ခတ်မှုတွင် တဦးမျှ မသေကြောင်း ပြောကြားသည်။
အမျိုးသား ဒီမိုကရေစီ အဖွဲ့ချုပ်ကို မငြိမ်မသက်မှုများ ဖန်တီး နေသည်ဟု စွပ်စွဲ လိုက်သည်။
ရိုင်ဖယ် စက်သေနတ် များကို ကိုင်ဆောင် ထားသော စစ်သားများက တရပ်ကား များဖြင့် ရန်ကုန်မြို့တွင် ကင်းလှည့် နေသည်။
တနိုင်ငံလုံးတွင် ပြည်သူ အများအပြား အဖမ်း ခံရသည်။
တရုတ်မှ လက်နက် ခဲယမ်း အမြောက်အမြား သင်္ဘောဖြင့် ရန်ကုန်သို့ ရောက်လာသည်။
၂၇ ဩဂုတ် - ရန်ကုန်တိုင်း တိုင်းမှူး ဗိုလ်မှူးချုပ် မျိုးညွှန့်က နဝတအစိုးရ အနေနှင့် အမျိုးသား လွှတ်တော် ခေါ်ယူရန် အချိန် အကန့်အသတ် မရှိကြောင်း ပြောကြားသည်။
ဩဂုတ်လ ၈ ရက် မန္တလေး အရေးအခင်းမှ စ၍ လူ ၅၀၀ ကျော် အဖမ်း ခံရသည်။
၂၉ ဩဂုတ် - ရွေးကောက်ပွဲတွင် အနိုင်ရသော ပါတီ အနေနှင့် ဥပဒေနှင့် တရားဝင် ရပိုင်ခွင့်ကို အသုံးပြု၍ နဝတအစိုးရ ခွင့်ပြုချက် ရသည် ဖြစ်စေ မရသည် ဖြစ်စေ၊ အမျိုးသား ညီလာခံကို အောက်တိုဘာလတွင် ကျင်းပမည် ဖြစ်ကြောင်း အမျိုးသား ဒီမိုကရေစီ အဖွဲ့ချုပ်က ပြောကြားသည်။
၃၁ ဩဂုတ် - အခြေအနေများ ပို၍ တင်းမာ လာသောကြောင့် လုပ်သား ပြည်သူ့ နေ့စဉ် သတင်းစာ အယ်ဒီတာ့ အာဘော်တွင် ပြည်သူများအား တောင်းဆိုမှုများ၊ ထိပ်တိုက် ရင်ဆိုင်မှုများ မပြုလုပ်ရန် သတိ ပေးထားသည်။
စက်တင်ဘာလ ၂ စက်တင်ဘာ- အမျိုးသား ဒီမိုကရေစီ အဖွဲ့ချုပ်သည် နိုင်ငံကို အုပ်ချုပ်ရန် အဆင်သင့် မရှိကြောင်း တိုင်းမှူး မျိုးညွှန့်က ပြောကြားသည်။
၂ စက်တင်ဘာ - နဝတအစိုးရက အမျိုးသား ဒီမိုကရေစီ အဖွဲ့ချုပ် ခေါင်းဆောင် ဦးကြည်မောင်နှင့် အတွင်းရေးမှူး ဦးချစ်ခိုင် တို့ကို မန္တလေးမှ ပါတီ ခေါင်းဆောင် ၄ ဦးနှင့် အတူ ဖမ်းလိုက်သည်။
မန္တလေး ပြည်သူများက ဖမ်းဆီးမှုကို ဆန့်ကျင် ဆန္ဒ ပြကြသည်။
မန္တလေးမှ သံဃာတော် များက နဝတအစိုးရနှင့် အဆက်အသွယ် ဖြတ်ရန် စစ်မှုထမ်းများ ဆက်ကပ်သည့် လှူဖွယ် ပစ္စည်းများကို လက်မခံ တော့ကြောင်း၊ စစ်ဘက်မှ ကျင်းပ ပြုလုပ်သည့် ဘာသာရေး ပွဲများတွင် ပါဝင်မည် မဟုတ်ကြောင်းကို ကြေညာလိုက်သည်။
၂၈ စက်တင်ဘာ - မြန်မာ တပြည်လုံးတွင် ဖမ်းဆီးမှုများ ဆက်လက် ဖြစ်ပွားသည်။
အမေရိကန်၊ ဗြိတိန်နှင့် အခြား နိုင်ငံများမှ ၎င်းတို့၏ သံရုံး အမှုထမ်း များအား ဖမ်းဆီးမှုကို ကန့်ကွက် ကြသည်။
ကိုးကား ကဏ္ဍ:၁၉၉၀ ကဏ္ဍ:၁၉၉၀ ဆယ်စုနှစ်။
၁၉၉၀ ဆယ်စုနှစ် ၁၉၉၀ ၁၉၉၁ ၁၉၉၂‎ ၁၉၉၃ ၁၉၉၄ ၁၉၉၅ ၁၉၉၆ ၁၉၉၇ ၁၉၉၈ ၁၉၉၉ Category:၂၀ ရာစုနှစ်။
thumb ပေါင်းပင်ပုံဥပမာ (အင်္ဂလိပ်: The Parable of the Weeds or Tares) သည် ယေရှုခရစ် မိန့်ကြားခဲ့သော ထင်ရှားသည့် ပုံဥပမာများထဲမှ တစ်ခုဖြစ်သည်။
ဤပုံဥပမာသည် မဿဲခရစ်ဝင်ကျမ်း အခန်းကြီး ၁၃၊ အငယ် ၂၄ မှ ၄၃ တွင် ပါရှိသည်။
ဤပုံဥပမာကို ကောင်းကင်နိုင်ငံတော် ၏ သဘောသဘာဝနှင့် လောကအဆုံး၌ ဖြစ်ပေါ်လာမည့် နောက်ဆုံးတရားစီရင်ခြင်း အကြောင်းကို ရှင်းလင်းစွာ သွန်သင်ရန် အသုံးပြုခဲ့သည်။
ပုံဥပမာ၏ အကြောင်းအရာ ပုံဥပမာသည် လယ်မြေ၌ ကောင်းသောမျိုးစေ့ကို ကြဲသောသူ (အိမ်ရှင်) အကြောင်းဖြင့် စတင်သည်။
လူများ အိပ်ပျော်နေစဉ်၊ ရန်သူ (မာရ်နတ်) က ထိုလယ်၌ပင် ပေါင်းပင် (အင်္ဂလိပ်ဘာသာကျမ်းများတွင် tares, darnel, cockle ဟု အမျိုးမျိုး ဘာသာပြန်ကြသည်) မျိုးစေ့များကို ကြဲ၍ သွားလေသည်။
ပေါင်းပင်များသည် စပါးပင်များနှင့် ရုပ်ချင်းဆင်တူသဖြင့် အစပိုင်းတွင် ခွဲခြားရန် ခက်ခဲသည်။
စပါးပင်များ အသီးအနှံ ထွက်လာသောအခါ ပေါင်းပင်များလည်း ထင်ရှားလာသည်။
ထိုအခါ ကျွန်တို့က အိမ်ရှင်အား ပေါင်းပင်များကို ရွေးနှုတ်ပစ်ရန် ခွင့်တောင်းကြသည်။
သို့သော် အိမ်ရှင်က "ပေါင်းပင်တို့ကို ရွေးနှုတ်လျှင် စပါးပင်တို့ကိုပါ ရောနှော၍ နှုတ်မိမည်ကို စိုးရိမ်သောကြောင့် စပါးရိတ်သည့်အချိန် (ရိတ်သိမ်းချိန်) ရောက်သည်အထိ အပင်နှစ်မျိုးလုံး အတူတကွ ကြီးပွားပါစေ" ဟု မိန့်ကြားခဲ့သည်။
ရိတ်သိမ်းချိန်ရောက်မှ ပေါင်းပင်များကို ရှေ့ဦးစွာ ရွေးနှုတ်၍ မီးရှို့ရန်နှင့် စပါးကိုမူ ကျီ၌ စုသိမ်းသွင်းထားရန် ရိတ်သိမ်းသူများအား စီရင်မည်ဟု ပြောကြားခဲ့သည်။